Ilgučio botaninis draustinis
Ilgučio botaninis draustinis – draustinis Lietuvoje, Trakų rajone, 10 km į pietus nuo Trakų. Apima 18 ha ploto Ilgučio ežerą ir jo apyežerę. Draustinio plotas 60 ha. Įkurtas 1960 m., siekiant išsaugoti retų augalų augavietes. Saugomi čia augantys reti, į raudonąją knygą įrašyti augalai: liekninė viksva, pelkinis gencijonas, plačialapis begalis, miškinė lelija, glotnioji bokštytė, šakotasis šiaudenis.